EU er tilsyneladende plaget af massiv korruption, viser en ny rapport, som EUs kommissær for indre anliggender, Cecilia Malmström, præsenterer mandag.

Det skriver BBC.

Korruptionen koster tab på 120 milliarder euro (895 milliarder kroner) årligt for medlemslandene.

I den svenske avis Göteborgs-Posten beskriver Cecilia Malmström problemet som svimlende.

- Problemets udbredelse i Europa er svimlende, selvom Sverige er blandt de lande, hvor problemet er mindst, siger Malmstrøm.

Første rapport om kurruption i EU

Det er første gang, at EU-Kommissionen udarbejder en rapport over korruption i medlemslandene.

Rapporten indeholder også anbefalinger af, hvordan problemet kan håndteres.